ಅದ್ಧೂರಿ ವಿವಾಹಕ್ಕೆ ಸಜ್ಜಾದ ಆಕಾಶದೀಪ ಸೀರಿಯಲ್ ಟೀಂ ಸ್ಟಾರ್ ಸುವರ್ಣ ವಾಹಿನಿಯಲ್ಲಿ ಪ್ರಸಾರವಾಗುವ ಆಕಾಶದೀಪ ಧಾರಾವಾಹಿ ಯಶಸ್ವಿಯಾಗಿ ಮುನ್ನುಗ್ತಾಯಿದೆ. ಕಥೆಗೆ ಸಾಕಷ್ಟು ತಿರುವುಗಳನ್ನು ನೀಡೋದರ ಮೂಲಕ ವೀಕ್ಷಕರನ್ನ ರಂಜಿಸ್ತಾ ಇದೆ ಧಾರಾವಾಹಿ ತಂಡ. ಇನ್ನೂ ಹೊಸ ಹೊಸ ಸ್ಥಳಗಳಲ್ಲಿ ಆಕಾಶದೀಪ ತಂಡ ಶೂಟಿಂಗ್ ಮಾಡ್ತಾನೆ ಇರುತ್ತೆ. ವಿಭಿನ್ನ ರೀತಿಯ ಕತೆಯ ಎಳೆಯಿಂದ ಕಿರುತೆರೆಯಲ್ಲಿ ತನ್ನದೇ ಛಾಪು ಮೂಡಿಸಿದೆ. ಆಕಾಶ ತಾಯಿಗೆ ಮಗನೂ ಅಂಧನಾದ ಕಾರಣ ಯಾರು ಕೂಡ ಹೆಣ್ಣು ಕೊಡಲ್ಲಾ ಅನ್ನುವ ಚಿಂತೆ ಇರುತ್ತೆ.. ಇದೇ ಕಾರಣಕ್ಕೆ ತನ್ನ ಮುದ್ದು ಮಗನ ಮದುವೆಯನ್ನು ಮಾಡ್ಬೇಕು ಎನ್ನುವ ಕಾತುರದಲ್ಲಿ ಬಾದಮಿಗೆ ತೆರಳಿ ಬನಶಂಕರಿದೇವಿಗೆ ಹರಕೆ ಕಟ್ಟಿಕೊಂಡು ಬಂದಿರುತ್ತಾಳೆ. ಈಗ ಆ ತಾಯಿಯ ಆಸೆ ಈಡೇರುತ್ತಿದೆ. ಹೌದು, ಆಕಾಶ ಹಾಗೂ ದೀಪಾ ಪ್ರೀತಿಯ ವಿಷಯ ಅಂತೂ ಇಂತೂ ಬಹಿರಂಗಗೊಂಡಿದ್ದು, ಸಾಕಷ್ಟು ಟ್ವಿಸ್ಟ್ಗಳಿಂದ ಈಗ ನಡೆಯುತ್ತಿದೆ. ಈ ಮದುವೆಗೆ ಎರಡು ಕುಟುಂಬಗಳು ಅಸ್ತು ಎಂದಿದ್ದು, ಸ್ಟಾರ್ ಪರಿವಾರ ಅದ್ಧೂರಿ ವಿವಾಹಕ್ಕೆ ತಯಾರಿ ನಡೆಸಿದೆ. ಈಗಾಗಲೇ ಮೆಹೆಂದಿ ಶಾಸ್ತ್ರ, ಮುಹೂರ್ತದ ಶೂಟಿಂಗ್ನಲ್ಲಿ ಬ್ಯುಸಿಯಾಗಿರುವ ಆಕಾಶದೀಪ ತಂಡ ಇನ್ನೇನ್ನೂ ಕೆಲವೇ ದಿನಗಳಲ್ಲಿ ಆ ಎಪಿಸೋಡ್ಗಳು ಪ್ರಸಾರವಾಗಲಿವೆ.